DIGI ร่วง 2% หลังปี 60 ขาดทุนเพิ่มเป็น 169 ลบ. เหตุค่าใช้จ่ายบริหาร-ต้นทุนการเงินพุ่ง
DIGI ร่วง 2% หลังปี 60 ขาดทุนเพิ่มเป็น 169 ลบ. เหตุค่าใช้จ่ายบริหาร-ต้นทุนการเงินพุ่ง โดยล่าสุด ณ เวลา 16.35 น. ราคาหุ้นอยู่ที่ระดับ 0.61 บาท ลดลง 0.01 บาท หรือ 1.61% สูงสุดที่ระดับ 0.63 บาท ต่ำสุดที่ระดับ 0.61 บาท มูลค่าการซื้อขาย 5.76 แสนบาท
12 ก.พ. 2561

ผู้สื่อข่าวรายงานว่า ราคาหุ้น บริษัท ดิจิตอลเทค แพลนเน็ต จำกัด (มหาชน) หรือ DIGI ณ เวลา 16.35 น. ราคาหุ้นอยู่ที่ระดับ 0.61 บาท ลดลง 0.01 บาท หรือ 1.61% สูงสุดที่ระดับ 0.63 บาท ต่ำสุดที่ระดับ 0.61 บาท มูลค่าการซื้อขาย 5.76 แสนบาท โดยราคาหุ้นปรับตัวลดลงทำสถิตินิวโลว์อีกครั้งในรอบกว่า 5 เดือน หลังราคาหุ้นยืนอยู่ที่ระดับ 0.58 เมื่อวันที่ 23 ส.ค. 60

ทั้งนี้ ราคาหุ้น DIGI ปรับตัวลดลงหลังบริษัทประกาศผลประกอบการงวดปี 2560 ออกมาขาดทุนเพิ่มขึ้น 55% มาที่ 169 ล้านบาท จากปีก่อนขาดทุน 109 ล้านบาท โดย DIGI รายงานผลการดำเนินงานประจำปี 2560 (รวมบริษัทย่อย) สิ้นสุด ณ วันที่ 31 ธ.ค. 60 มีกำไรสุทธิดังนี้

โดยปัจจัยที่ทำให้บริษัทขาดทุนเพิ่มขึ้นจากปีก่อน เนื่องจากมีค่าใช้จ่ายในการบริหารจำนวน 59.36 ล้านบาท เพิ่มขึ้นจากช่วงเดียวกันของปีก่อน 7.25 ล้านบาท หรือ 13.91% จากการใช้จ่ายเกี่ยวกับพนักงาน และค่าใช้จ่ายบริหารส่วนกลางเพิ่มขึ้น รวมถึงต้นทุนทางการเงินที่เพิ่มขึ้นมาอยู่ที่ 43.49 ล้านบาท เพิ่มขึ้น 217.45% จากปีก่อน เนื่องจากการกู้ยืมเงินจากสถาบันการเงินเพื่อลงทุนในโครงการต่างๆ และทุนหมุนเวียนในบริษัท